Žvilgsnis į žmogžudystę

**Žvilgsnis į žmogžudystę** () – keturioliktasis filmas apie britų slaptosios tarnybos agentą 007 Džeimsą Bondą. Pagrindinį vaidmenį jame septintą ir paskutinį kartą atliko aktorius Roger Moore. Filme sekretorę *Moneypenny* paskutinį kartą suvaidino Lois Maxwell, atlikusi šį vaidmenį visuose iki tol pasirodžiusiuose filmuose.

Nors filmo pavadinimas atitinka rašytojo Iano Flemingo apsakymą, tai trečias kartas po „Šnipas, kuris mane mylėjo“ ir „Aštunkojytė“, kai scenarijus yra visiškai originalus, panaudojant tik nežymias detales iš romano. Filme *Bondas* susiduria su *Maxu Zorinu*, ketinančiu sukelti žemės drebėjimą Kalifornijos slėnyje.

John Glen režisavo jau trečiąjį serijos filmą, o scenarijų jam parašė Richard Maibaum ir Michael G. Wilson. Nors filmas buvo komerciškai sėkmingas (300 mln. dolerių) ir nominuotas Auksiniam gaubliui, jis sulaukė daug kritikos ir nėra mėgiamas paties Roger Moore dėl šio amžiaus (aktoriui tuo metu buvo 57-eri). Nepaisant to, Chritopher Walken herojus sulaukė teigiamų atsiliepimų kaip „klasikinis Bondo priešininkas“.

## Aktoriai

* Roger Moore – *Džeimsas Bondas*, britų agentas 007
* Christopher Walken – *Max Zorin*, planuojantis sukelti žemės drebėjimą Kalifornijoje
* Tanya Roberts – *Stacey Sutton*, naftos magnato, kurio verslą perima Zorinas, anūkė, padedanti Bondui
* Grace Jones – *May Day*, Zorino meilužė ir pagrindinė žudikė, kuri vėliau pereina į Bondo pusę
* Patrick Macnee – seras *Godfrey Tibbett*, Bondo pagalbininkas
* Patrick Bauchau – *Scarpine*, Zorino pagalbininkas
* David Yip – *Chuck Lee*, CŽV agentas
* Willoughby Gray – *Dr. Carl Mortner*, buvęs nacių mokslininkas, padedantis Zorinui (vokiškame filmo vertine jis yra lenkų komunistas)
* Fiona Fullerton – *Pola Ivanova*, KGB agentė, pasiųsta sekti Zorino
* Manning Redwood – *Bob Conley*, Zorino kamnakasybos inžinierius
* Alison Doody – *Jenny Flex*, viena iš May Day pagalbininkių
* Robert Brown – *M*, Bondo ir slaptosios tarnybos viršininkas
* Desmond Llewelyn – *Q
* Lois Maxwell – *Miss Moneypenny*, M sekretorė
* Geoffrey Keen – *Fredrick Gray*, britų Gynybos ministras
* Walter Gotell – generolas Gogolis*, KGB viršininkas
* Papillon Soo Soo – *Pan Ho*, viena iš May Day pagalbininkių
* Daniel Benzali – *W. G. Howe*
* Dolph Lundgren – *Venz*, vienas iš generolo Gogolio smogikų
* Mary Stavin – *Kimberley Jones*

Maud Adams taip pat vaidino filmuose apie Bondą „Vyras su auksiniu pistoletu“ ir „Aštunkojytė“.

Zorino vaidmuo buvo siūlomas dainininkams David Bowie ir Stingui, tačiau jie atsisakė.

Filme epizodinį vaidmenį atlieka ir Dolphas Lundgrenas, kurį jam parūpino tuometinė jo draugė Grace Jones.

## Muzika

Pagrindinę dainą filmui įrašė grupė Duran Duran, padedama kompozitoriaus Johno Barry. Ji pasiekė 2-ą poziciją Britanijos ir 1-ą JAV topuose, tapdama aukščiausiai pakilusia Bondo filmų serijos daina.
Viso yra trys skirtingos dainos versijos, 2008 metais ją įrašė ir grupė Northern Kings.

## Apdovanojimai

* Auksinio gaublio nominacija už geriausią muziką kino filmui
* Saturno apdovanojimo nominacijos už geriausią fantastinį filmą ir geriausią antraplanį moters vaidmenį (Grace Jones)
* Golden Screen apdovanojimas
* Auksinės avietės apdovanojimas blogiausiai aktorei (Tanya Roberts)

## Šaltiniai